Ledaal

Ledaal på Eiganes i Stavanger er en herregård som ble bygget som lyststed for Kiellandfamilien i perioden 1799 til 1803. Ledaal er i dag en del av Museum Stavanger. I tillegg til å være museum har Ledaal funksjon som kongebolig.Kongehusets nettsider, Ledaal

Byggherre var kjøpmann og hoffagent Gabriel Schanche Kielland og hans kone Johanna Margaretha Bull.

Navnet Ledaal er satt sammen av den siste bokstaven i hvert av ordene Gabriel, Schanche, Kielland, Johanna, Margaretha og Bull.

Ledaal blir noen ganger nevnt som et kunstnerhjem på grunn av eiernes slektstilknytning til forfatteren Alexander Kielland.Hilde Diesen. Dikterhus. Tell forlag, 1994. (''bokhylla.no – fulltekst) Kielland var ofte gjest hos sine slektninger og brukte huset, familien og dens omgangskrets som modeller i flere av sine verk. Han bodde imidlertid aldri her.

Eiendommen var før den fikk navnet Ledaal, kjent under navnene Egenes løkke B1 og Canaen.Jan Hendrich Lexow: Ledaal en barokkbygning med nyklassiske detaljer, Stavanger Aftenblad, 1964.

 Referanser 

 Eksterne lenker 

 Ledaal på nettsiden til Museum Stavanger AS


Kategori:Norske kunstnerhjem
Kategori:Fredete byggverk i Rogaland
Kategori:Museer i Stavanger
Kategori:Lyststeder i Rogaland
Kategori:Kulturminner i Stavanger
Kategori:Norske kongelige eiendommer